Diari Oficial de la Generalitat Valenciana


Sumari del DOGV 5763, del 15-05-2008 (2008/5366)

RESOLUCIÓ de 17 d'abril de 2008, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure la baixa en el Registre de Fundacions de la Comunitat Valenciana de la Fundación para el Estudio e Investigación de Enfermedades Infecciosas y Sida.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5366


Data del document
:   17-04-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * registre de documents
    * fundació

RESOLUCIÓ de 17 d'abril de 2008, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure la baixa en el Registre de Fundacions de la Comunitat Valenciana de la Fundación para el Estudio e Investigación de Enfermedades Infecciosas y Sida. [2008/5366]  
Vist l'expedient de baixa d'inscripció registral de la Fundación para el Estudio e Investigación de Enfermedades Infecciosas y Sida, resulten els següents,  
Fets  
Primer. La Fundació es va classificar mitjançant una resolució del secretari general de la conselleria de Cultura, Educació i Ciència, de data 20 de setembre de 1995, amb el número 136 (V).  
Segon. En data 24 d'octubre de 2007, la Fundación para el Estudio e Investigación de Enfermedades Infecciosas y Sida, va presentar escrit davant del Protectorat de Fundacions, en què sol·licitava la ratificació de l'Acord d'extinció i liquidació pres en la reunió del seu Patronat, de data 1 d'octubre de 2006.  
Que mitjançant una Resolució del conseller de Justícia i Administracions Públiques, de data 20 de desembre de 2007, es va ratificar l'Acord d'extinció i liquidació acordat pel Patronat de la Fundación para el Estudio e Investigación de Enfermedades Infecciosas y Sida, i va inscriure al Registre de Fundacions de la Comunitat Valenciana l'extinció i els tràmits de liquidació, que van ser elevats a escriptura pública atorgada davant del notari de l'Il·lustre Col·legi de València, Miguel Maldonado Chiarri, de data 17 de maig de 2007, amb número de protocol 1.409.  
Tercer. Per mitjà d'un escrit de data 7 de febrer de 2008, la Fundació ha sol·licitat la inscripció al Registre de la baixa registral una vegada acreditada l'entrega del romanent de la liquidació a la Fundació Bienvenida Navarro Luciano Tripodi.  
Fonaments de dret  
Primer. L'article 13 del Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta secretaria autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21 de novembre de 2007, núm. 5644).  
Quart. L'extinció i els tràmits de liquidació de la Fundación para el Estudio e Investigación de Enfermedades Infecciosas y Sida, s'han inscrit al Registre, per la qual cosa resulta procedent donar-li de baixa al Registre de Fundacions de la Comunitat Valenciana.   
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundación para el Estudio e Investigación de Enfermedades Infecciosas y Sida .  
Notifiqueu la present Resolució, que és definitiva en via administrativa, amb l'advertència que contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs de reposició potestatiu, en el termini d'un mes davant del conseller de Justícia i Administracions Públiques, així com qualsevol altre recurs que s'estime procedent.  
València, 17 d'abril de 2008.- La secretària autonòmica de Justícia: Patricia Montagud Alario.